ÉDESVÍZ KIADÓ
BUDAPEST

A fordítás az alábbi kiadás alapján készült:

Jenna Ortega / It’s All Love: Reflections for Your Heart & Soul

All rights reserved including the right of reproduction in whole or in part in any form.

This edition published by arrangement with Random House Children’s Books, a division of Penguin Random House LLC, New York

Fordító

Egressy G. Tamás

Szerkesztő

Varga Virág

Olvasószerkesztő

Kótai Kata

Copyright © Jenna Ortega, 2021

Text copyright © Reereelicious, Inc., 2020

Cover and interior art copyright © Ali Mac, 2020

Hungarian translation © Egressy G. Tamás, 2023

Hungarian edition © Édesvíz Kft., 2023

Minden jog fenntartva.

A könyv – a kiadó írásos jóváhagyása nélkül – sem egészében, sem részleteiben nem sokszorosítható vagy közölhető, semmilyen formában és értelemben, elektronikus vagy mechanikus módon, beleértve a nyilvános előadást vagy tanfolyamot, a hangoskönyvet, bármilyen internetes közlést, a fénymásolást, a rögzítést vagy az információrögzítés bármely formáját.

ÉDESVÍZ KIADÓ, BUDAPEST

Felelős kiadó: Novák András igazgató

Főszerkesztő és műszaki vezető: Dudich Ákos

Gyártásvezető: Csizmadia D. Orsolya

Tördelés: Damuzi Bt.

Borítóterv: Goart Bt.

Elektronikus formátum
Békyné Kiss Adrien

EPUB ISBN 978-963-507-514-0

MOBI ISBN 978-963-507-515-7

Kedves Olvasó!

Az Édesvíz Kiadó célja megalakulása, 1989 óta, hogy útmutatást, támaszt, kihívást nyújtson azoknak, akik a tudatos önismeret és önfejlesztés egész életen át tartó útjára léptek. A Kiadó csapata azóta is minden nap azon dolgozik, hogy megtaláljuk és megjelentessük azokat a könyveket, amelyek céljai elérésében (vagy keresésében) leginkább segítik Önt.

Ahogy az élet minden területén, könyvkiadói hivatásunkban is a megújulás, az innováció az egyik legfontosabb szempont.

Elkötelezettek vagyunk a nyomtatott és az elektronikus könyvkiadásban egyaránt. Ezért használjuk ki az ebook kínálta lehetőségeket is: ezzel a XXI. századi technikával környezetkímélőbben és az Ön számára is olcsóbban tudjuk eljuttatni Önhöz azt, amit szeretne, mint a nyomtatott verzióval. Ráadásul a régi, boltokban talán már nem is kapható könyveinket digitálisan ismét megtalálhatja.

Az olvasás élménye és szeretete az Édesvíz Kiadó hitvallása: legyen az nyomtatott vagy elektronikus, megvásárolt vagy illegálisan letöltött. Lényeg, hogy az Üzenet, a Könyv eljusson Önhöz.

Ugyanakkor mire Ön ezeket a sorokat olvassa, addigra akár ezernél is több órányi munkánk és jelentős kiadásaink vannak a megjelentetésben.

Ezért hálásan megköszönjük, ha könyvünket illegális letöltés helyett megvásárolja, és ezzel hozzájárul Kiadónk fenntartásához és további könyvek kiadásához. Cserébe mi igyekszünk minden kiadványunkat egyre könnyebben és olcsóbban elérhetővé tenni az Ön számára.

Szívesen fogadunk minden visszajelzést, amelyet megfontolva még többet tehetünk azért, hogy Ön, kedves Olvasó, elégedett legyen Kiadónkkal és könyveinkkel.

Köszönjük együttműködését!

Jó olvasást kíván:

Novák András

alapító tulajdonos

Kapcsolat:

szerkesztoseg@edesviz.hu

www.edesviz.hu

TARTALOM

Élj szeretettel

Őrizd a hited

Becsüld a családodat

Merj kockáztatni

Légy te a legfontosabb

Vállald fel a vágyaidat

Szeresd magad

Higgy az erődben

A szerzőről

Édesanyámnak, aki mindenben inspirál

A szeretet és a belső fény révén kapcsolódom a külvilághoz. A saját életem tükrét látom azokban, akik felkeresnek a közösségi médiában, vagy megállítanak az utcán, hogy a küzdelmeikről meséljenek. Rengeteg követőmmel kommunikálok, akiknek nyelve, életmódja és hite jelentősen eltér az enyémtől – ám minden különbözőségünk ellenére képesek vagyunk kapcsolódni, hiszen azonosak a kételyeink, a bizonytalanságaink, és mind arra vágyunk, hogy a tükörbe pillantva egy szeretetteli arc nézzen vissza ránk. Sok szempontból szerencsés vagyok, de számtalan nehézség szegélyezte az utamat. Amikor valaki arról ír nekem, hogy magányos, és nincs elég önbizalma, együttérzek vele. Mert én is átmentem ezen. Szeretném, ha ti, az olvasóim tudnátok: nem vagytok egyedül. Jobban hasonlítunk egymásra, mint gondolnánk. Egy hajóban evezünk. A szeretet minden.

Őszintén remélem, hogy a szívből jövő őszinteség, amivel megtöltöttem eme lapokat, szeretetet és fényt hoz az életetekbe. Tengernyi mondanivalóm van a bennünk rejtőző, kedvességre ösztönző erőről, amellyel felemelhetünk másokat, egyben önmagunkhoz is nagylelkűek lehetünk az utazásunk során. Bensőséges, személyes történeteket fogok megosztani az önbizalom és az önértékelés fontosságáról, kockázatvállalásról, a stressz és a szorongás leküzdéséről. Remélem, a hasonló élethelyzetekben szerzett tapasztalataim ismertetése segít szembenézni a problémáitokkal.

Az a szerencse ért, hogy követhettem az álmaimat, és színésznőként minden áldott nap azzal foglalkozhatok, amit szeretek. Komoly bátorság és kitartás kellett ahhoz, hogy ringbe szálljak ebben a szakmában, de önmagunkra fogadni mindig bőven kifizetődő. Egytől egyig a saját utunkat járjuk. Könnyű másokhoz hasonlítgatni magunkat, és sokszor nem egyszerű megveregetni a saját vállunkat a fejlődésünk során elért eredményekért, miközben egyesek elhúznak mellettünk a saját (néha látványosabb) pályájukon. A szenvedély megélése, a világ elé tárt mondandónkba vetett hit, a félelem, az irigység és a kételkedés meghaladása a legnehezebb feladatok közé tartoznak. Gyakorolnunk kell, mindennap tudatosan dolgozni érte. Néha diadalmaskodunk, máskor nem. Ám a következő reggelen ismét újrakezdhetjük. Ne hagyd, hogy a félelmeid az álmaid útjába álljanak! Te írod a történetedet.

Szeretettel,
Jenna

ÉLJ SZERETETTEL

MINDEN TETTEMET A SZERETET VEZÉRLI.

A szeretet és a belső fény révén kapcsolódom a külvilághoz. Megtanultam, hogy az ítélkezés, a negatív szemlélet és mások szidalmazása sehová sem vezet. Pozitív módon nyilvánulok meg a témákról, amik iránt szenvedélyesen érdeklődöm, így bizalmas légkört teremtek, amelyben gyűlölködés nélkül beszélhetünk fontos ügyekről. És ha úgy érzem, valamihez nem értek eléggé, nem vagyok rest tájékozódni.

Amikor dolgozom, napról napra szeretettel és pozitív energiával telve érkezem a forgatásra. Imádom a szakmámat, és hálás vagyok, amiért a szenvedélyemből élhetek. Hagyom, hogy ez a szeretet apróságokban és nagyobb dolgokban egyaránt megnyilvánuljon: a munkatársaim felé tett kedves gesztusok rengeteget számítanak. A kora hajnalok, késő éjszakák és hosszú munkanapok sokszor kimerítők, de nem hagyom, hogy letörjenek. Folyton emlékeztetem magam: hálával tartozom, amiért dolgozhatok. Ez valódi kiváltság.

FŐ A KEDVESSÉG.

Egy színészkollégám megjegyezte: amikor új munkatárssal találkozom egy forgatáson, mindig bókkal indítok. Megijedtem, hogy behízelgőnek tűnhetek emiatt, de aztán eszembe jutott: amikor nehéz időszakon mentem keresztül, és valaki megdicsért – még akkor is, ha egy kis semmiség, például a cipőm miatt –, azonnal felvidultam. Tudatosítottam ezt a tapasztalatot, és minden első találkozásnál keresek valamit, amiért megdicsérhetem az új ismerőst. Sosem tudhatjuk, milyen pokoli napja van a másiknak, és egy apró bók talán mosolyt csal az arcára. Már az is segít, ha felfigyelnek az emberre.

Csakis kedves gesztusokat igyekszem tenni, mivel bármi más hiábavaló időpazarlás. A gonoszkodástól senkinek nem lesz jobb a kedve. Miért is ne törekedjünk a pozitív szemléletre?

UGYANANNYIT VÁRJ EL ÖNMAGADTÓL, MINT A LEGJOBB BARÁTODTÓL VAGY A TESTVÉREDTŐL! NE ÉRD BE KEVESEBBEL!

Arra ösztökélem a barátaimat, hogy éppúgy figyeljenek a kiszemeltjük személyiségére, mint a külsejére. Elsősorban azzal tudsz baráti viszonyt létesíteni, aki intellektuális kihívást jelent, és új dolgokra tanít önmagaddal kapcsolatban. A legszebb románcok alapja mindig a meglévő barátság. Ahelyett, hogy engednék a puszta érdeklődésnek vagy az azonnali vonzalomnak, ügyelek rá, hogy ténylegesen megismerjem a másikat. Nagyra értékelem a megbízható, optimista, jó humorú embereket. Az élet tele van stresszel, ezért olyan társra vágyom, aki mellett jól érzem magam, aki mindenben meglátja a szépet. És szerintem a kedvesség egy pasi legvonzóbb erénye. Amikor megtetszik valaki, rögtön érdekelni kezd, hogyan bánik azokkal, akiktől semmit sem várhat cserébe – hogy hajlandó-e a feltétel nélküli kedvességre.

HISZEM, HOGY BIZONYOS EMBEREK OKKAL VANNAK JELEN AZ ÉLETÜNKBEN. NEM CSAK EGYETLEN LELKI TÁRSUNK LEHET.

Óriási szerencsémre olyan barátok vesznek körül, akik velem együtt nőttek fel. Az egyik legjobb barátnőmmel nemrég továbbmélyült a kapcsolatunk: hosszasan beszélgettünk az univerzumról, politikáról, társadalmi igazságosságról, a jövőnkről és arról, milyen sebesen száguldunk a felnőttlét felé. A legfontosabb ügyekben hasonló a véleményünk, a humorunk pedig egyformán száraz és szarkasztikus. Úgy érzem, olyasmit is megoszthatok vele, amit a legtöbbekkel nem. Ítélkezés nélkül hallgat végig, amikor zűrös vagy stresszes időszakon megyek keresztül. Valódi áldás, hogy van egy barátom, aki így megért, akihez ilyen mélységben kötődhetek. El sem tudom képzelni nélküle az életemet. Jól ismer, belém lát, támogat, megbecsül, és feltétel nélkül szeret. Nem erről ismerszik meg egy lelki társ?

ÉDESVÍZ WEBÁRUHÁZ
AKCIÓK • INFORMÁCIÓK

webaruhaz@edesviz.hu
00-36-30-781-5474
www.edesviz.hu

ÉDESVÍZ KÖNYVESBOLT
1053 BUDAPEST • MÚZEUM KRT. 23.

konyvesbolt@edesviz.hu
00-36-30-919-5314

ÉDESVÍZ KÖZÖSSÉG
ÉRDEKESSÉGEK • KÖNYVRÉSZLETEK • JÁTÉKOK

A mindennapokra!

ÉDESVÍZ KIADÓ

ÉDESVÍZ NAGYKERESKEDÉS
VISZONTELADÓINKNAK

nagyker@edesviz.hu
00-36-30-781-5474

ÉDESVÍZ + magazin
Cikkek az
EGÉSZSÉG • ÖNFEJLESZTÉS • EZOTÉRIA
témaköreiben

Érdekes információk szerzőkről és könyvekről

Keresd a www.edesvizkiado.hu címen